Kamu bisa jelasin ke aku soal Lemur dalam bahasa melayu?

Lemur () atau warik () merupakan sejenis mamalia dalam superfamili Lemuridae yang hanya terdapat di pulau Madagaskar.

Nama lemur yang juga asas kepada penamaan keluarga biologi spesies-spesies sejenisnya diserap Carl Linnaeus dalam penulisan Systema Naturae pada asalnya merujuk kepada spesies Lemur tardigradus dari kata bahasa Latin lemures iaitu makhluk hantu yang dihalau semasa perayaan Lemuria diamalkan masyarakat Rom purba pada 9, 11, dan 13 Mei seperti mana yang diketahui dalam karya-karya Vergilius and Ovidius; hal ini dikiaskan kepada pemerhatian spesies ini seperti yang dijelaskan beliau sendiri dalam Museum Adolphi Friderici Regis:

Lemures dixi hos, quod noctu imprimis obambulant, hominibus quodanmodo similes, & lento passu vagantur.

("Saya menamakannya [Lemur tardigradus] lemur kerana ia bergerak utama pada waktu malam dan berlegar perlahan [longlai].")

Lama kelamaan, nama lemur beralih makna menyempit kepada semua spesies Madagaskar bersifat rupa lebih kurang seperti L. tardigradus ini.

Warik pula meminjam dari kata bahasa Banjar (bermaksud "beruk, monyet") yang serumpun Austronesia dengan bahasa Malagasi terutamanya melalui pertalian dengan bahasa Maanyan yang induk kepada bahasa ini diturunkan dengan kata varika.